CELEX: 32020D1133
Language: sl
Date: 2020-07-30 00:00:00
Title: Sklep Sveta (SZVP) 2020/1133 z dne 30. julija 2020 o spremembi Sklepa (SZVP) 2016/610 o misiji Evropske unije za vojaško usposabljanje v okviru SVOP v Srednjeafriški republiki (EUTM RCA)

31.7.2020   
               
               
                  SL
               
               
                  Uradni list Evropske unije
               
               
                  L 247/22
               
            
         SKLEP SVETA (SZVP) 2020/1133
         z dne 30. julija 2020
         o spremembi Sklepa (SZVP) 2016/610 o misiji Evropske unije za vojaško usposabljanje v okviru SVOP v Srednjeafriški republiki (EUTM RCA)
         SVET EVROPSKE UNIJE JE –
         ob upoštevanju Pogodbe o Evropski uniji ter zlasti člena 42(4) in člena 43(2) Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:
         
                     (1)
                  
                  
                     Svet je 19. aprila 2016 sprejel Sklep (SZVP) 2016/610 (1), s katerim je ustanovil misijo Evropske unije za vojaško usposabljanje v okviru SVOP v Srednjeafriški republiki (EUTM RCA) z mandatom za obdobje 24 mesecev po vzpostavitvi polne operativne zmogljivosti misije, in sicer do 19. septembra 2018, in referenčnim finančnim zneskom za navedeno obdobje.
                  
               
                     (2)
                  
                  
                     Svet je 30. julija 2018 sprejel Sklep (SZVP) 2018/1082 (2), s katerim je podaljšal mandat misije EUTM RCA do 19. septembra 2020.
                  
               
                     (3)
                  
                  
                     Politični in varnostni odbor je 28. maja 2020 na podlagi strateškega pregleda misije priporočil, da se mandat misije EUTM RCA podaljša za dodatni dve leti.
                  
               
                     (4)
                  
                  
                     Misija EUTM RCA bi se morala usklajevati s svetovalno misijo Evropske unije v okviru SVOP v Srednjeafriški republiki (EUAM RCA), ko bo EUAM RCA začela delovati, in drugimi mednarodnimi akterji, zlasti z večdimenzionalno integrirano misijo Združenih narodov za stabilizacijo Srednjeafriške republike (MINUSCA), da bi se zagotovila usklajena celostna podpora vladi in varnostnim silam Srednjeafriške republike.
                  
               
                     (5)
                  
                  
                     Sklep (SZVP) 2016/610 bi bilo zato treba ustrezno spremeniti.
                  
               
                     (6)
                  
                  
                     V skladu s členom 5 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo. Danska zato ne sodeluje pri sprejetju tega sklepa, ki zanjo ni zavezujoč in se v njej ne uporablja, ter ne prispeva k financiranju misije EUTM RCA –
                  
               SPREJEL NASLEDNJI SKLEP:
         
            Člen 1
            Sklep (SZVP) 2016/610 se spremeni:
            
                        (1)
                     
                     
                        člen 1 se spremeni:
                        
                                    (a)
                                 
                                 
                                    odstavek 2 se spremeni:
                                    
                                                (i)
                                             
                                             
                                                točka (a) se nadomesti z naslednjim:
                                                
                                                            „(a)
                                                         
                                                         
                                                            strateške nasvete kabinetu predsednika, ministrstvu za obrambo, vojaškemu osebju in oboroženim silam, tudi glede civilno-vojaškega sodelovanja;“,
                                                         
                                                      
                                          
                                                (ii)
                                             
                                             
                                                točka (d) se črta;
                                             
                                          
                              
                                    (b)
                                 
                                 
                                    odstavek 4 se nadomesti z naslednjim:
                                    
                                       „4.   Misija EUTM RCA se usklajuje s svetovalno misijo Evropske unije v okviru SVOP v Srednjeafriški republiki (EUAM RCA) in drugimi mednarodnimi akterji, zlasti z misijo MINUSCA, da se zagotovi usklajena celostna podpora vladi in varnostnim silam Srednjeafriške republike.“;
                                    
                                 
                              
                  
                        (2)
                     
                     
                        v členu 7 se odstavek 4 nadomesti z naslednjim:
                        
                           „4.   Ureditev usklajevanja med poveljnikom sil misije EU, akterji Unije, zlasti misijo EUAM RCA, in lokalnimi ključnimi strateškimi partnerji, povezanimi z operacijo, se opredeli v načrtu misije.“;
                        
                     
                  
                        (3)
                     
                     
                        v členu 10 se doda naslednji odstavek:
                        
                           „4.   Referenčni finančni znesek skupnih stroškov misije EUTM RCA za obdobje od 20. septembra 2020 do 19. septembra 2022 je 36 960 000 EUR. Odstotek tega referenčnega zneska iz člena 25(1) Sklepa (SZVP) 2015/528 znaša 0 %, odstotek iz člena 34(3) navedenega sklepa pa znaša 10 % za prevzete obveznosti in 0 % za plačila.“;
                        
                     
                  
                        (4)
                     
                     
                        v členu 13 se odstavek 2 nadomesti z naslednjim:
                        
                           „2.   Misija EUTM RCA preneha delovati 19. septembra 2022.“
                        
                     
                  
         
            Člen 2
            Ta sklep začne veljati na dan sprejetja.
         
         
            V Bruslju, 30. julija 2020
            
               
                  Za Svet
               
               
                  Predsednik
               
               M. ROTH
            
         
         
            (1)  Sklep Sveta (SZVP) 2016/610 z dne 19. aprila 2016 o misiji Evropske unije za vojaško usposabljanje v okviru SVOP v Srednjeafriški republiki (EUTM RCA) (UL L 104, 20.4.2016, str. 21).
         
            (2)  Sklep Sveta (SZVP) 2018/1082 z dne 30. julija 2018 o spremembi Sklepa (SZVP) 2016/610 o misiji Evropske unije za vojaško usposabljanje v Srednjeafriški republiki (UL L 194, 31.7.2018, str. 140).